香港浸會大學附屬學校王錦輝中小學

係香港一間直資學校，亦係「一條龍」中小學，喺沙田區石門。佢係全港第一間由大學開辦嘅附屬學校。

1990年代，香港浸會大學開始構思同籌劃成立一間提供12年中小學連貫課程嘅學校。2001年8月，浸大前校長謝志偉博士代表浸大同王錦輝先生簽署協定，接受金城營造王錦輝慈善教育基金會捐出款項用嚟購買學校傢具同設備，並將學校改名做「王錦輝中小學」，以感謝佢嘅捐助。奠基典禮喺2004年12月13號舉行。2006年校舍正式落成，第一批學生喺同年9月開始上堂。

校訓 
敏求篤信  明辨力行

學校設施
學校總面積有一萬二千平方米，中小學相連，近港鐵屯馬綫石門站

中央圖書館 
圖書學習中心
禮堂
演講廳
玻璃天幕中庭廣場
藝術廊
舞蹈室
乒乓球室
多用途室
百草園
籃球場
田徑跑道
攀石牆
健身中心
室內運動場
美術室暨展覽館
黑盒劇場

學校喺2013年宣佈起一座綜合大樓，大樓喺原有中學部嗰兩個籃球場上面起，並喺2016年年初啟用。

社

小學
義，代表色係黃色。
智，代表色係藍色。
仁，代表色係綠色。
禮，代表色係紅色。
信，代表色係紫色。

中學
亞里士多德，代表色係黃色。
貝多芬，代表色係藍色。
哥倫布，代表色係綠色。
達文西，代表色係紅色。
愛恩斯坦，代表色係紫色。

中學歷屆學生會 

2011-2012：Sprout
2012-2013：Helios
2013-2014：CaterPillar
2014-2015：H2O
2015-2016：Phoenix
2016：Zipper
2016-2017：DNA
2017-2018：Patronus
2018-2019：Polaris
2019-2020：Linear

課程

高中課程

初中科目
中國語文
英國語文
數學
人民素質
體育
視覺藝術
音樂
綜合科學
生物
化學
物理
商業基礎
資訊及通訊科技

課程安排
中學部一共有30班，每級有5班。

7至9年級提供廣泛嘅常用課程，為學生喺語言、藝術、科學、文化、人文素質同體育之間取得平衡。

學生可以選擇喺10至12年級讀香港中學文憑考試或者 GCE A-Level 課程。12年級 (F6) 參加香港中學文憑考試嘅畢業學生，佢哋可以經大學聯招進入大專院校。

就讀10至12年級學生除咗要讀中文、英文、數學同通識教育4個核心科目之外，仲需要揀2至3個選修科目。

中學部高中課程引入GCE A-Level課程畀唔想讀DSE課程嘅學生另一個選擇。課程喺11至12年級推行。10年級學生可以參與由校方安排嘅IGCSE top-up課程。

作為英文中學 (E.M.I.)嘅學校，學校大部分科目都以英文作為教學語言，以達到兩文三語作為教學目標。除咗中文、中國歷史、通識教育之外，所有科目都以英文授課，除非學生喺10至12年級嘅通識教育科選擇用英文教。

學校安排每星期5日返學日。但係一啲校隊訓練、制服團隊訓練、補課同音樂班會安排喺放學後或者星期六進行。

爭議事件

打壓自由
王錦輝中小學畀學生質疑有政治審查成份，包括嚴禁學生戴黑色同埋黃色口罩，違規者有機會俾人記缺點；又喺學校年刊某個中學班相以模糊照片背景遮住抗爭運動吉祥物「Pepe the frog」壁報；學校更加指明校規規管範圍包括校外同埋網上行為。

有同學指出，校方從無明言禁止學生參與反修例相關活動，自從有高年級同學自發喺課室入面整連儂牆同貼文宣，就畀校方高層要求拆除。另外，校方亦多次勸阻同學喺校園入面聚集唱《願榮光歸香港》同叫口號等。而校規更加未有訂立口罩指引，規定學生戴上校方定義嘅「普通顏色」口罩。

王錦輝中小學就話校規並無任何修訂，只話如果發現學生喺網上面作啲欺凌等不當行為，就會按既定訓輔機制跟進。至於口罩方面，校方就話配合學校一貫純樸服飾儀容原則，建議教職員同學生佩戴淨淺色嘅外科口罩，有需要亦可以喺校務處索取，亦強調校刊、校規同防疫安排都屬於校內事務。

檢測爭議
有消息人士喺2021年2月9號向《立場新聞》透露，香港浸會大學附屬學校王錦輝中小學要求全校教職員每兩星期定期接受檢測，期望3月1號可以全面復課，而事前完全無諮詢過老師意見。王錦輝中小學回應時無否認相關安排，但係話無收過同事反對。教協副會長葉建源就覺得措施作用微乎其微，教職員只係佔學校人口比例相當小，如果只係要求老師做檢測，根本處理唔到問題。

香港中學
香港小學
沙田區學校
石門